JohanHeinsen/ENO huggingface dataset:
Lolland-Falsters Stifts-Tidende, 1841-12-20
I Anledning af at der i en Deel Kjøbstæder, er indrettet høiere Borgerskoler, i hvilke en mere udvidet Underviisning gives imod visse nærmere bestemte Skolepenge, men det med Hensyn til flere af de Læregjenstande, der ere optagne i de saaledes oprettede Borgerskoler maa antages, at blot seminaristisk dannede Lærere ei ville være istand til at fyldestgjøre de Fordringer, der maa gjøres til dem, som der skulle give Underviisning, er under 6te d. M. igjennem det danske Cancelli udstedt Circulaire til samtlige Skoledirectioner, under hvilke Kjøbstæder sortere. Ved dette Circulaire henledes Opmærksomheden paa, at det maa ansees ønskeligt, at der kunde gives duelige theologiske Candidater Leilighed til at finde et saavel i sig selv som med Hensyn til deres tilkommende Bestemmelse gavnligt Erhverv ved at overtage de Læreposter i de høiere Borgerskoler, hvortil der udfordres en større og mere videnskabelig Dannelse end den, hvoraf Seminarister i Almindelighed kunne forudsættes at være i Besiddelse, og Skolecommissionerne opfordres. derfor til, forinden de lade slige Læreposter besættes, en passende Tid forud at bekjendtgjøre dem som ledige ved en Anmeldelse i vedkommende Stiftstidende og den Berlingske Tidende".
Lolland-Falsters Stifts-Tidende, 1841-12-20
Paa Gammelholm udenfor Ankersmedien har der været henlagt et betydeligt Qvantum Jern, bestemt til Jernknæer for Skibene, i Stykker paa 6 a 7 Lpd. Skjøndt man skulde antage, at disse Stykkers Vægt betryggede mod Tyvehaand, af hvilken Grund Jernet vel heller ikke var bleven skaffet i Huus – saa landede dog to Mænd af Arbeidscompagniet i Tordsdags Aftes med et Fartøi ved Holmen, og borttoge, beskyttede af det dybe Mørke, endeel Stykker Jern til Beløb af omtrent 60 Lpd., uden at Skildvagten, der har en meget lang Strækning at vaage over, opdagede det. Men tilfældigviis blev den ene af Tyvene anholdt af Politiet paa Garnisonspladsen, idet han var færd med at bort bringe et af Stykkerne fra Fartøiet. Han angav strax sin Medskyldige, og de sidde nu begge arresterede paa Gammelholms Vagt. Man vil ogsaa for nogen Tid siden have bemærket, at Hovederne af Kobberboltene, som forbinde Jernknæerne med Skibets Sider paa Skandsedækket af Fregatten Bellona, vare forsvundne, og som Grund hertil skal man have hørt angivet, at det skal være skeet ved Skibets Brydning i stærk Storm og Søgang, en Grund, der klinger noget munchhausensk. (Kbhvnspst.)
Lolland-Falsters Stifts-Tidende, 1841-12-20
For kort Tid siden havde Sorøe Academies Elever en Fugleskydning. Medens denne fandt Sted, lokker en Dreng paa 13 Aar (v. B.) en yngre Dreng, L., paa 9 Aar, ud i Skoven. Da de ere komne noget afsides, begynder B. at slaae L. med knyttet Næve i Ansigtet, og fortsætter sin Mishandling under Trudsler, dersom L. vovede at græde, skrige, eller bede for sig, indtil han endelig befaler L. at krybe ind under en Busk og der at blive liggende roligt; thi B. opholdt sig i Nærheden og vilde give Agt. Dersom L. forraadte sin Stilling, vilde han myrde ham. Den lille, af Alle yndede L., blev ubevægeligen liggende, medens en Anden skjød til Fuglen for ham, og B. ligeledes deeltog i denne Forlystelse, fra hvilken han 3de Gange vendte tilbage til L., trak ham frem og pryglede ham ubarmhiertigt. Den fjerde Mishandling endte med, at han rev L.'s Beenklæder itu og gjennem pryglede den Uskyldige med en Kjep, saa tyk som hans Haandled. Endelig sluttedes dette Optrin dermed, at B. fulgte den med Veien ubekiendte L., under Trudsler, til Alleen, der fører til Byen. Den stakkels Pryglede slæbte sig nu hjem, og blev synet af Lægen, der aftvang ham Tilstaaelse om, hvem der saaledes havde mishandlet ham - en Tilstaaelse, Barnet tidligere ikke vilde afgive. Jmidlertid bliver B. Fuglekonge, erholder Gevinsten et SølvUhr) og tager Deel i Ballet, der skulde slutte Festen. Nu bliver Sagen berettet for Vedkommende, og B. lukket inde i et Værelse paa Academiet og senere hos Director, hvilket maaskee frelste Slyng len fra den Straf, hans yderst forbittrede Kammerater ellers venteligen vilde have tildeelt ham. Han har ikke kunnet angive en eneste fornuftig Grund til Mishandlingen). - Der kan vel ikke være Tvivl, om, at B. er bleven afstraffet som han forskyldte det. Desaarsag kan man heller ei troe Rygtet, der siger, at hans Straf blev, at man fratog ham Uhret og lod Faderen forlange ham tilbage fra Skolen, hvilket synes Jndsenderen at være en altfor besynderlig Tugtelse, til saaledes virkelig at hav fundet Sted. Det var ønskeligt, om en saa oprørende Affaire og dens Følger bleve berettede fra rette Vedkommende, for at tjene til Advarsel for (Den Fris.) Ligesindede.
Lolland-Falsters Stifts-Tidende, 1841-12-20
Den 29de November sidstleden begave 2 Fiskere sig tilsøes i en liden Baad fra Strib til Veile, medhavende 3 Bønder fra Omegnen, af hvilke den ene havde kjøbt sig en Eiendom ved Veile, som de vilde besee; men i den Dags Storm skal Baaden, være kantret og alle 5 Personer være druknede, da de ei senere ere komne tilstede. (Hemp Av.)
Lolland-Falsters Stifts-Tidende, 1841-12-20
Den 26de November ankom til Hamborg paa Dampskibet John Bull fra London en af Englands ædleste og skjønneste Heste, Fuldblodshingsten Rockingham, som H. K. H. Storhertugen af Mecklenburg-Schwerin har tilkjøbt sig for 20,000 Rthlr. (30,000 Rbd.) Dette herlige Dyr, som derpaa blev ført fra Hamborg til Hovedstutteriet i Rede fiin, vil uden Tvivl tjene til at give Hesteculturen, der i Mecklenburg alt staaer paa et høit Trin, et endnu høiere Opsving. (Berl. Tid.)¬
Lolland-Falsters Stifts-Tidende, 1841-12-20
J en Universitetsstad skal fornylig være passeret følgende Curiosum: En Prof. Dr. med., Naturforsker og ivrig Phystolog, glædede sig selv og Andre med et lærerigt Fund, nemlig Opdagelsen af en ny Jndvoldsorm. Meget nøiagtig beskrev han dens Udseende, &c. Naturligviis gjorde bemeldte Dyr voldsom Furore i den lærde naturdyrkende Verden, og Opdageren vandrede rundt fra den Ene til den Anden med sit sjeldne Fund; han kom blandt Andre ogsaa til en anden Professor sammesteds, som imidlertid kom til et andet Resultat, nemlig at det ei var en Jndvoldsorm, men et syltet Morbær. Opdagerens Forbauselse og Skamfuldhed overlade vi til Enhver selv at udmale sig. Naar samme Professor atter skulde være paa Veie til at gjøre Opdagelser, da gid det gamle memento mori maa rinde ham i Tanker (morus, Morbær) Samme Professor sad en Dag i sin Stue henfunken i dybsindige Tanker; som han der sidder, seer han et Par Spurve falde fra et Træ nedenfor Vinduet til Jorden, han iler ned, henter dem op, og obducerer, dem med en Naturforskers Nøiagtighed. Flere Dage i Rad bemærker han det samme Phænomen, og kommer ved sine fortsatte Opductioner og Undersøgelser til det Resultat, at der var udbrudt epidemisk meningitis (Hjernebetændelse) blandt Spurvene. Han skriver nu en vidtløftig og vist meget skarpsindig Afhandling over denne Gjenstand og sender den til et andet Universitet, og venter naturligviis herlige Lovtaler a. over denne sin Opdagelse. Nogen Tid efter seer han atter en Spurv falde død til Jorden, og som han har optaget den, seer han en Dreng, der med et Pusterør i Haanden kravler over et nærliggende Plankeværk og udbeder sig sin Spurv. (Vib. Av.)
Lolland-Falsters Stifts-Tidende, 1841-12-20
Fra Sønderborg meldes, at Dags-Krønniken, over de Rædselsgierninger, som for Tiden opfylde alle Aviser, derfra er bleven forsynet med et nyt Bidrag, idet at der i disse Dage er udøvet et oprørende Mord. En næsten 80-aarig Kone, der boede ganske alene i et lille Huus i Mølby (der ligger tætved Byen paa det fyrstelige Gebeet) er en Aften funden liggende myrdet i sin Stue. Morderen har sandsynligviis bibragt hende Dødssaarene, tre i Tallet, med en Hammer. Da Jntet er opbrukket og man endnu ikke kunde finde Nøglerne til hendes Gjemme, veed man ikke, og Noget er blevet røvet, og hvormeget. Gierningsmanden er - som sædvanligt for Tiden - endnu ikke udfunden.
Lolland-Falsters Stifts-Tidende, 1841-12-20
J Flensb. Wochenblatt offentliggjør en Hr. Bjelke fra Bau en Skjændselsgierning, der af et anseet Selskab er bleven udøvet i Bommerlundtimod en dertil Sognet hørende Skomager, idet at dette Selskad i det derværende Værtshuus saaledes overvældede ham med Drik, ja endogsaa paanødte ham Drikke, der vare blandede med Tobakssaft og Vitriol, at den Beklagelsesværdige er død under sine Martreres Hænder. Det saakaldede anseete Selskab opfordres af Hr. B. til at retfærdiggjøre sig med Hensyn til disse Beskyldninger. J Stedet derfor, hedder det i Flensb. Zeit., drive de værdige Staldbrødre, som man fra flere Steder hører, Haan med hiin Skurkestreg, medens det ulykkelige Offer for deres Mishandling allerede under en stor Til strømning af Mennesker er bleven stedet til Jorden. Stadfæster denne Rædselsdaad sig, saa ville vi haabe, at Retfærdigheden ikke vil sove, men lægge sit straffende Sværd i de Skyldiges Vægtskaal, hvis vi ikke skulle opleve at ved den executive Magts Lunkenhed, Mord, Røveri og Voldsdaad – som nu saa hyppigt forekomme - skulle høre til Dagens Orden.
Lolland-Falsters Stifts-Tidende, 1841-12-20
Jfølge Dagen har der i Kjøbenhavn og Omegn, som og paa flere Steder i Sjælland, viist sig Lungesyge blandt Hestene, hvilken rimeligviis maa, ligesom Sygdommen blandt Qvæget, tilskrives Græs gangens Beskaffenhed i Efteraaret. J Roeskilde har der yttret sig Spor til Hovsyge blandt Hestene, en Sygdom af samme Beskaffenhed, som den herskende Klovesyge blandt Qvæget. Tillige skal der i Landsbyen Thune i Thune Herred, i Nærheden af Roeskilde være lagttaget Symptomer af Tunge kræft blandt Hestene. J Kjøbenhavn ere Køerne næsten ingensteds frie for Tungekræft og Klovesyge, og det har ikke Udseende af at denne Sygdom allerede skulde være i Aftagen. J Roeskilde ere paa eet Sted 10 Køer døde af denne Sygdom; i Kjøbenhavn ere endnu kun enkelte døde.
Lolland-Falsters Stifts-Tidende, 1841-12-20
Jfølge Efterretninger fra Paris kan man inden Udgangen af indeværende Maaned forvente Ankomsten af den Person, der skal afslutte de fornødne Uderhandlinger og Hovedstadens Oplysning med Gas. Bemeldte Entrepreneur vilde allerede nu have været i Kjøbenhavn, hvis han ikke forinden i et lignende Anliggende maatte have foretaget en Reise (Dagen.) fra Paris til Marseille Cancelliet har under 14de dennes beordret indanket for Høiesteret den imod Corsarens forhenværende ansvarhavende Redacteur Hans Buch og Cand. phil. Meyer Adolph Goldschmidt inden Lands-Over- samt Hof- og Stads=Retten den 30te November sidstleden paadømte Sag, under hvilken de ere satte under Tiltale for Overtrædelse af Trykkefrihedslovgivningen med Hensyn til Jndholdet af en i No 11 af det nævnte Blad for den 15de Januar dette Aar indført Artikel under Overskrift: det Nye og det Gamle, idet Førstnævnte paa bemeldte Nummer af Bladet er anført som Sammes ansvar havende Redacteur og Sidstnævnte formenes at maatte ansees som den virkelige Redacteur og Udgiver af fornævnte Blad. Ved den ovennævnte Lands-Over- samt Hof- og Stads=Rets Dom, hvis Jndhold tidligere her i Bladet er refereret, er Buck tilfunden at bøde 200 Rbd. Sølv til Kjøbenhavns Fattigvæsens Hovedcasse samt være Censur undergiven i 1 Aar, hvorimod Cand. Goldschmidt er frifunden for Actors Tiltale. Justitsraad Blechingberg er beskikket til Actor for Høiesteret og Advocaterne Buntzen og Auditeur Liebenberg til Defensorer, den første for Goldschmidt, den sidste (Dagen.) for Buch.
Lolland-Falsters Stifts-Tidende, 1841-12-20
Nykjøbing den 20de December. Af det af Nykjøbings Fattigcommission til Communalbestyrelsen indgivne Forslag til de Fattiges Forsørgelse i Aaret 1842 erfares, at Fattiglemmernes Antal er 52, fordeelte i 3 Klasser. Den Sum, Commissionen antager vil udfordres til disses Underholdning, beløber sig til 1,144 Rbd. 5 Mk. Desuden behøves: Løn til Lærerinden ved Haandgierningsskolen. Dito til Fattigfogden . . . . . . Renter . . . . . . . . . . . . . . Afdrag paa Fattigvæsenets Gjæld, til Amtsfattigkassen (stor til Rest: 60 Rbd.) . . . . . . . . . . . . .de Skatter af Fattigvæsenets Huse.
Lolland-Falsters Stifts-Tidende, 1841-12-20
For Revision af Fattigvæsenets Regnskaber . . . . . . . . . . . . Fattighusenes Renovation, samt Kakkelovnenes Reengjøring . . . Reparation af Fattighusene og Jnventariets Vedligeholdelse . . . . Medicin . . . . . . . . . . . . . . Brænde og Tørv . . . . . . . . . Begravelses=Omkomstninger . . . Uforudseete Udgifter (hvorunder indbefattet Betaling til de Mandspersoner, der maatte melde sig til at opplukke Tougværk. . . . . .J Alt 1,966 Rbd. 2 Mk. Heraf formenes at ville indkomme, uden Ligning omtrent . . . . . . hvorfor Commissionen foreslaaer paalignet . . . . . . . . . . . . . 1,766 Rbd. - Mk.
Lolland-Falsters Stifts-Tidende, 1841-12-20
Ved Stiftstidendens Slutning Kl. 6 Eftermiddag var Brevposten fra Kjøbenhavn endnu ikke kommen, hvortil Aarsagen rimeligviis er den sædvanlige, at Vinden er ugunstig for Overfarten fra Vordingborg til Gaabense. Det har forøvrigt hele Formiddagen været stille Veir, saa at Posten sikkert havde været her for 6 a 7 Timer siden, dersom der havde været en Dampbaad i det nævnte Farvand. Hvorlænge skal dette Stifts Beboere endnu sukke under Mangel af saadanne Jndretninger, hvortil frem for alt de store Summer, som herfra tilflyde Postvæsenet, synes at berettige!
Lolland-Falsters Stifts-Tidende, 1841-12-20
Befordring. Candidat i Theologien C. F. Kaalund, er allernaadigst beskikket til residerende Capellan for Skovlænge, Søllested og Gurrebye Menigheder paa Lolland; Candidat i Theologien, S. N. P. Hasle, til Sognepræst for Asnæs Menighed i Sjælland. Besidderinden af Hovedgaarden Adelersborg har denne Gang proponeret til dette Kald.
Lolland-Falsters Stifts-Tidende, 1841-12-20
Nykjøbings Skibsliste fra 28de Novbr til 17 Dec. 1841. Jndklarerede: Skipper J. Hansen af Marstal, fra Nysted med Stykgods; M. C. Wølffel af og fra Flensborg med Stykgods; J. Marquardt af Nykjøbing, fra Kjøbenhavn med Stykgods; A. Knudsen af Marstal, fra Stubbekjøbing, ledig; P. H. Kromann af Marstal, fra Kjøbenhavn med Stykgods; C. Hansen af Marstal, fra Vedbek med Papiir, N. C. Stylsvig af Nykjøbing, fra Kjøbenhavn med Stykgods; C.H. W. Bay af Marstal, fra Norge med Trælast; H. Hansen, af Marstal, fra Flensborg med Stykgods. udklarerede: Skipper J. P. Wæver af Stubbekiøbing, til Nyborg, ballastet; A. W. Schrøder af Nykjøbing, til Kjøbenhavn med Brænde; A. Knudsen af Marstal, til Stubbekjøbing med Korn; J. Hansen af og til Marstal med Brænde m.v.; P. H. Kromann af Marstal, til Stubbekiøbing med Korn; J. Albertsen af Marstal, til Kiel med Korn; M. C. Wølffel af og til Flensborg med Korn; C. Hansen af og til Marstal, ballastet; C. H. W. Bay af og til Marstal med Korn; H. Hansen af og til Marstal med Egetømmer.
Lolland-Falsters Stifts-Tidende, 1841-12-20
AVERTISSEMENTS. Lollands-Falsters Stiftstidende. Januar Qvartal 1842.)
Lolland-Falsters Stifts-Tidende, 1841-12-20
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltumere udgives saa ofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1841-12-20
Paa Adressecontoiret i Nykjøbing faaes: Første Underviisning. En Ane og Læsebog med billeder. 24 s. med illuminerede og 16 s. med sorte billeder. Schemata til Ministerialbøger. 2 s. Arket. Dito til Regnskaber for Pastoraternes Fattigdistricter. 2 s. Arket.
Lolland-Falsters Stifts-Tidende, 1841-12-20
Til Jule- og Nytaars-Præsenter, for Børn og Voxne anbefales et i disse Dage hjemkommen Assortiment, bestaaende i Legetøi, Kunstgjenstande, Billedbøger, Skrive- og Tegne-Etuer, Brevtasker, Penneknive, Blyanter, Skrivemapper &c. &c., Nytaarsvers, i hele Ark, og enkelte fra 1 Mk. til 3 Rbd. pr. Stk., samt de i Tydskland udkomne Taschenbücher for 1842, m.m. m., hvilket Alt faaes til billige Priser i Nakskov hos Thierry.
Lolland-Falsters Stifts-Tidende, 1841-12-20
i Undertegnedes Boglade forefindes til Udvalg en stor Deel danske og tydske Börne- og Billedbøger, Lithographier og Staalstik m. m., passende til Jule- og Nytaarspresenter. H. Berggreen.
Lolland-Falsters Stifts-Tidende, 1841-12-20
Subscriptionsplan. Dersom et tilstrækkeligt Antal af Subscribenter nogenlunde dækker Trykningsomkostningerne, agter jeg at udgive de af mig forfattede Skoleprogrammer samt nogle saa af de ved Translocationer holdte Taler. Program merne indeholde deels Bidrag til Vordingborg Skoles Historie, fortsatte til min Afgang fra Rectoratet 1 April 1841, deels bemærkninger om det lærde Skolevæsen, til hvilke jeg ønsker at føie enkelte Tillæg, Berigtigelser og nærmere Udviklinger, fremkaldte ved Modbemærkninger. Den hele Samling vil udgjøre tre Bind i 80, hvert omtrent paa 15 eller 16 Ark, og overlades Subseribenterne for 6 s. Arket. De, som ønske at eie Samlingen, anmodes om, snarest muligt, at tegne deres ærede Navne i den Schubotheske Boghandling, hos dennes Commissionairer i Provindserne og i Norge, eller hos Undertegnede i Vordingborg. Den 11te October 1841. Suhr.
Lolland-Falsters Stifts-Tidende, 1841-12-20
Subskription paa ovenanmeldte Samling modtages paa Adressecontoiret i Nykjøbing. Beckers Verdenshistorie.
Lolland-Falsters Stifts-Tidende, 1841-12-20
Af den i Aaret 1840 af Hr. J. Riise begyndte nye Oversættelse af Beckers Verdenshistorie, som fortsættes paa mit Forlag, ere nu de tre første Bind, der indeholde Historien, fra de ældste Tider til det vestlige romerske Riges Undergang fuldførte. De tre følgende ville indbefatte Middelalderens Historie.
Lolland-Falsters Stifts-Tidende, 1841-12-20
Den Velvillie, hvormed det danske Publicum har fremmet Udgivelsen af dette saa almeennyttige Værk, som allerede tæller henved 400 Subscribenter, den Tilfredshed, man stedse har yttret for mig med Hensyn til Oversættelsens Behandling og Bogens typographiske Udstyring, saavel som den Jnteresse, jeg selv nærer for dette Arbeides Fremme, kan ikke andet end anspore mig til at skaffe Værket den muligt største Udbredelse. Jeg har derfor bestemt mig til, med fjerde Binds Begyndelse at nedsætte Prisen en Trediedeel, saa at hvert for Fremtiden, udkommende Hefte, 6 Ark stort, vil koste 32 s. Da denne Nedsættelse er en Opoffrelse fra min Side, som, hvis den hos mine Landsmænd ikke finder velvillig Imødekommen, let vil kunne blive farlig for mig og den Sag, jeg derved bestræber mig for at fremme, maa jeg paany indbyde til Subscription paa dette for alle Stænder nyttige og interessante, i sit Slags eneste historiske Værk.
Lolland-Falsters Stifts-Tidende, 1841-12-20
De, som nu kunne have Lyst til at tiltræde som Subscribenter, kunne efter Behag enten tegne sig blot for de Bind, der indbefatte Middelalderens Historie, eller blot for dem, som afhandle den nyere Historie, der begynder med det 7de Bind. Prisen for de allerede udkomne tre Bind – som naturligviis ingen tiltrædende Subscribent er forpligtet til at tage – vil uforandret forblive hvad der er erlagt af de tidligere Subscribenter. Hver Maaned vil der udgaae et Hefte paa 6 Ark – Format og Tryk som Subscriptionsplanen. De tiltrædende Subscribenter kunne for den forhen ansatte Priis faae hvad der allerede er udkommet af Værket, af hvilket der kun er et lille Oplag tilbage. For at jeg kan bestemme hvor stort Oplaget maa være af de følgende Dele, maa jeg bede Dem, der ville beære mig med deres Subscription og derved tillige befordre et for det Almene vistnok gavnligt Foretagende, om at tegne sig inden dette Aars Udgang hos Berggreen i Nykjøbing, Thierryi Nakskov eller Giegengack i Mariboe, der modtage Subskription. H. C. Klein, Kjøbenhavn d. 2 Decbr. 18441. Vimmelskaftet a 23.
Lolland-Falsters Stifts-Tidende, 1841-12-20
Auctioner. Jfølge Forlig og Udlæg bliver Gaarden Matr. a 6 og Huset Matr. . 82 i Saxkjøbing Kjøbstad stillede til Bortsalg ved 3 Actioner, som afholdes paa Gjæstgivergaarden; Løverdagen den 8de Jan. 1842, 22de – Formiddag Kl. 11. 5te Febr. – Den førstnævnte Eiendom, som har en for Handelen meget fordeelagtig Beliggenhed, bestaaer af 33 Fag nyt opbygget Huus til Gaden, indrettet til 3 Beboelsesleiligheder med 3 Kjøkkener, 13 Værelser, en stor Sal, Kjælder, Stald, Lo osv., et Baghuus paa 6 Fag og et Halvtagshuus tilligemed en meget rummelig Gaardsplads med Brønd og Hauge samt 3 Tdr. Land i Byens Mark. Bygningerne ere i Brandcassen, assurerede for 3,620 Rbd. og circa 2,000 Rbd. kunne ventes at blive staaende i Gaarden. Den anden Eiendom, som ligger paa Torvet, bestaaer af 6 Fag Forhuus med 4 Værelser, Kjøkken og Svisekammer, til Fag Baghuus samt Gaardsplads med Brønd, Hauge og 1 Td. Land i Byens Mark og har i flere Aar været udleiet til en Kongelig Embedsmand. Bygningerne ere assurerede for 770 Rbd. Conditioner, Adkomster og øvrige dette Salg vedkommende Documenter ere til Eftersyn hos Procurator Aagaard paa Binitze ved Maribo. Dette bekjendtgjøres herved til Efterretning for Vedkommende ifølge Pl. 22de April 1817. Jfølge Forliig og Udlæg bliver det Fuldmægtig D. B. Vogelsang tilhørende og i denne Byes Vestergade beliggende Huus stillet til 3de offentlige Auctioner, som afholdes paa denne Byes Raadstue Tirsdagen den 21de dennes, samt Mandagen den 3die og 10de Januar 1812, hver Dags Formiddag Klokken 10. Bygningerne, der ere af nyt opførte for faa Aar siden, bestaae af et Forhuus paa 8 Fag, indrettet til Beboelse, samt et Halvtaghuus paa 6 Fag, Egebindingsværk. Muurtavl med Tegltag, og hører dertil, foruden en stor brolagt Gaardsplads og en god Have, et derved beliggende StykkeArvefæstejord af Hartkorn 2 Fdkr. og 1 1/2 1/2 Alb. Eiendommen kan tiltrædes til 1ste Februar næstkommende. Hvilket herved bekjendtgjøres til Lysthavendes Efterretning Rødby den 9de December 1841. S. Jbsen.
Lolland-Falsters Stifts-Tidende, 1841-12-20
Torsdagen den 30te i d. M., om Formiddagen Kl. 10, bliver ved offentlig Auction i Hallerup Skov under Ourupgaard Gods bortsolgt circa 90 Bunker Udhugst, bestaaende af Bøg og Poppel, 10 Stk. Egetoppe, samt endeel paa Roden staaende Egetræer, tjenlige til Gavntræe og Skibstømmer m. m.; hvortil de Lysthavende herved indbydes. Mødestedet er hos Skovfoged Christopher Olsen ved Hallerup. Falsters Birk, Nykjøbing den 15de December 1841. Pontoppidan. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammer Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1841-12-23
Lollands Falsters Tidende. Stifts Redigeret, trykt og udgivet af W. F. Laub i Nykjøbing. No 136. Torsdagen den 25 December.